## Pravilnik o državnom stručnom ispitu za farmaceutskog inspektora

### NN 63/2003 (15.4.2003.), Pravilnik o državnom stručnom ispitu za farmaceutskog inspektora

# MINISTARSTVO ZDRAVSTVA

750

Na
temelju članka 69. stavka 1. Zakona o lijekovima i medicinskim proizvodima
(»Narodne novine«, broj 124/97 i 53/01 ), ministar zdravstva donosi

## PRAVILNIK

### O DRŽAVNOM STRUČNOM ISPITU ZA FARMACEUTSKOG INSPEKTORA

Članak
1.

Ovim Pravilnikom
propisuje se program državnog stručnog ispita za farmaceutskog inspektora,
sastav ispitne komisije i način provođenja ispita.

Članak
2.

Državni
stručni ispit za farmaceutskog inspektora sastoji se od općeg i posebnog
dijela.

Opći
dio državnog stručnog ispita za farmaceutskog inspektora obuhvaća sljedeće
predmete:

–
ustrojstvo državne vlasti,

–
sustav državne uprave,

– radne
odnose,

– opći
upravni postupak i upravni sporovi,

–
prekršajni postupak,

–
uredsko poslovanje.

Posebni
dio državnog stručnog ispita za farmaceutskog inspektora obuhvaća sljedeće
predmete:

– Zakon
o zdravstvenoj zaštiti,

– Zakon o zdravstvenom osiguranju,

– Zakon o lijekovima i medicinskim proizvodima i
podzakonski propisi doneseni na temelju toga Zakona i

– Zakon o suzbijanju zlouporabe opojnih droga i
podzakonski propisi doneseni na temelju
toga Zakona.

Članak 3.

Državni stručni ispit za farmaceutskog inspektora
polaže se pred ispitnom komisijom.

Ispitnu komisiju imenuje ministar zdravstva rješenjem
o osnivanju i imenovanju komisije. Ispitna komisija sastoji se od predsjednika
i članova komisije koji su ujedno i ispitivači za pojedine predmete.

Predsjedniku i članovima komisije određuje se
zamjenici. U ispitnu komisiju imenuju se osobe s visokom stručnom spremom.

Članak 4.

Administrativne poslove ispitne komisije obavlja
tajnik, odnosno njegov zamjenik, kojeg imenuje ministar zdravstva rješe­njem o
osnivanju i imenovanju komisije.

Članak 5.

Polaganju stručnog ispita za farmaceutskog inspektora
sukladno Zakonu o lijekovima i medicinskim proizvodima mogu pristupiti osobe s
visokom stručnom spremom farmaceutskog usmjerenja i pet godina radnog iskustva
u struci.

Članak 6.

Prijavnicu za polaganje državnog stručnog ispita
kandidat podnosi Ministarstvu zdravstva. Uz prijavnicu se prilaže:

– diploma u izvorniku ili ovjerena preslika diplome,

– ovjerena preslika domovnice,

– dokaz o radnom iskustvu u struci.

Članak 7.

Kandidatu koji ispunjava sve uvjete propisane Zakonom
i ovim Pravilnikom, ministar zdravstva rješenjem odobrava polaganje državnog
stručnog ispita i izvješćuje ga o mjestu i vremenu polaganja ispita najkasnije
osam dana prije ispitnog roka.

Kandidatu koji ne ispunjava uvjete za polaganje
državnog stručnog ispita o tome se dostavlja obavijest uz povrat dokumentacije.

Članak 8.

Kandidat može odustati od polaganja državnog stručnog
ispita, ali je obvezan o tome pisano izvijestiti ispitnu komisiju najkasnije 3
dana prije dana određenog za polaganje ispita.

Članak 9.

Opći uspjeh kandidata na državnom stručnom ispitu
ocjenjuje se komisijski.

Svaki ispitivač sudjeluje u ocjenjivanju uspjeha
kandidata samo za predmet koji je ispitivao.

Uspjeh
kandidata na ispitu ocjenjuje se ocjenom položio ili nije položio.

Članak
10.

Kandidat
koji na državnom stručnom ispitu nije zadovoljio iz najviše dva predmeta,
popravni ispit iz nepoloženih predmeta može polagati najranije u roku od 15
dana, a najkasnije u roku od 6 mjeseci od dana polaganja ispita.

Ako
kandidat u roku iz stavka 1. ovoga članka ne pristupi popravnom ispitu dužan je
ponovo polagati cijeli ispit.

Kandidat
koji nije zadovoljio iz tri ili više predmeta, kao i kandidat koji nije
zadovoljio na popravnom ispitu, može ponovo izaći na ispit po isteku roka od 6
mjeseci.

Članak 11.

Kandidatu
koji je položio državni stručni ispit izdaje se uvjerenje o položenom državnom
stručnom ispitu za farmaceut­skog inspektora.

Obrazac
uvjerenja iz stavka 1. ovoga članka sastavni je dio ovog Pravilnika.

Članak
12.

Ministarstvo
zdravstva vodi knjigu evidencije kandidata koji su polagali državni stručni
ispit za farmaceutskog inspektora, koja sadrži:

– ime i
prezime kandidata,

– datum
i mjesto rođenja kandidata,

– datum
polaganja državnog stručnog ispita,

–
postignut uspjeh na državnom stručnom ispitu,

– broj
izdanog uvjerenja o položenom državnom stručnom ispitu.

Članak
13.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
011-02/03-04/4

Urbroj:
534-05-01/6-03-0001

Zagreb,
31. ožujka 2003.

Ministar zdravstva
**mr. sc.** **Andro
Vlahušić, dr. med**., v. r.

if !supportEmptyParas endif

if !supportEmptyParas endif

REPUBLIKA
HRVATSKA
MINISTARSTVO ZDRAVSTVA

if !supportEmptyParas endif

ISPITNA
KOMISIJA: –––––––––––––––––––––––––––––––––––

Klasa:  –––––––––––––––––––––––––––––––––––––––––––––––

Urbroj:  ––––––––––––––––––––––––––––––––––––––––––––––

Broj ev.:  –––––––––––––––––––––––––––––––––––––––––––––

Temeljem
članka 11. stavka 1. Pravilnika o državnom stručnom ispitu za

farmaceutskog
inspektora (»Narodne novine«, br. ––––) Ministarstvo

zdravstva
Republike Hrvatske izdaje

UVJERENJE

o položenom državnom
stručnom ispitu

–––––––––––––––––––––––––––––––––––––––––––––––––––––

                                                (ime
i prezime)

rođen-a
––––––––––––––––––– u ––––––––––––––––––––––––––

           (dan, mjesec i
godina)                  (mjesto)

–––––––––––––––––––––––––––––––––––––––––––––––––––––

                                                (država)

polagao-la
je dana –––––––––– 200 ––– godine državni stručni ispit pred

komisijom
Ministarstva zdravstva Republike Hrvatske. Komisija je ocijenila

da je
kandidat ispit položio i stekao stručnu osposobljenost za samostalan

 rad na poslovima

**farmaceutskog
inspektora**

–––––––––––––––––––––––––––––––––––––––––––––––––––––

U –––––––––––––––––– dana –––––––––––––––– 200–––––––
.

if !supportEmptyParas endif

PREDSJEDNIK KOMISIJE                      MINISTAR

if !supportEmptyParas endif

\_\_\_\_\_\_\_\_\_\_\_\_\_\_\_\_\_\_\_\_\_\_\_\_           \_\_\_\_\_\_\_\_\_\_\_\_\_\_\_\_

if !supportEmptyParas endif

Pravilnik, NN 63/2003-750